ועדת הכלכלה, כנסת 24, פרוטוקול מספר 164, 2022-01-30 13:00

מיכאל ביטון: שלום.

מיכאל ביטון: אנחנו ממשיכים בדיוני ועדת כלכלה לשבוע זה ומקדמים הצעה לקנות של רישוי שירותים ומקצועות בענף הרכב (ייבוא רכב ושיווקו, תיווך בייבוא אישי ואגרות).

מיכאל ביטון: נציג את התפיסה הכללית לגבי התקנות הללו.

מיכאל ביטון: נפתח את זה לדיון ציבורי, ממוקד, ענייני רק לתקנות.

מיכאל ביטון: לא להתפזר.

מיכאל ביטון: הדוברים, לדבר קצר ורק על התיקונים המוצעים ולא על עניינים אחרים.

מיכאל ביטון: לאחר מכן נעבור להקראה.

מיכאל ביטון: משרד התחבורה, נא להציג את התקנות.

מיכאל ביטון: היועץ המשפטי של המשרד?

מיכאל ביטון: מי מציג?

לנה גרשקוביץ: לנה גרשוקיץ, מנהלת תחום כלכלה, מנהל תנועה.

לנה גרשקוביץ: שלום.

מיכאל ביטון: אוקיי.

מיכאל ביטון: רק אני הערה לסדר בעתיד, מי שמציג חוקים, שיהיה פה.

מיכאל ביטון: אין מצב כזה.

מיכאל ביטון: אני גם לא אאפשר קידום חקיקה שאין נציג של המשרד בכיר שהוא עצמו יושב בוועדה ומציג.

מיכאל ביטון: אחרים יכולים להיות בזום, אבל דמות אחת בכירה מציגה את החוק והיא נוכחת כאן.

מיכאל ביטון: הפעם נחרוג ממנהגנו, אבל תדעו את זה, גם אתם וגם משרדי ממשלה אחרים ולהעביר את ההנחיה הזאת.

מיכאל ביטון: בבקשה.

לנה גרשקוביץ: תודה אדוני.

לנה גרשקוביץ: מדובר בתיקון של תקנות הייבוא, שהצורך בו עלה כתוצאה מיישום החוק מאז אוקטובר 2016.

לנה גרשקוביץ: התיקון הראשון שאנחנו מבקשים אותו זה של תקנות 5 ו-6 לתקנות הייבוא.

לנה גרשקוביץ: אני בכוונה מאחדת את שני התיקונים האלה, כי מדובר בעצם על אותו נושא, רק לשני סוגי ייבוא שונים.

לנה גרשקוביץ: הסעיף קובע דרישות לקבלת רישיון יבואן זעיר או ייבוא אישי לתוצר שלא מיובא לישראל על ידי היבואן הישיר.

לנה גרשקוביץ: אחת הדרישות היא בעצם שתינתן התחייבות של בעל רישיון להפעלת מוסך לכך שהוא יוכל לטפל באותו רכב המיובא ולתת לו שירותי תחזוקה.

לנה גרשקוביץ: יעמיד בעצם לצורך היבואן את המוסך ואת מתקניו.

לנה גרשקוביץ: התיקון שאנחנו מבקשים הוא חידוד לתקנה שהמוסך שייתן את האישור הזה יהיה מוסך שעושה עבודות מכונאות ברכב מסוג הרכב המבוקש לייבוא.

לנה גרשקוביץ: זאת אומרת, אישור שהמוסך ייתן שירותי תחזוקה שלהם הוא מוסמך מקצועית.

לנה גרשקוביץ: מוסמך לטפל באותו רכב.

לנה גרשקוביץ: זה סעיף 5 ו-6.

לנה גרשקוביץ: אתה רוצה שאני אעבור על כל הסעיפים?

מיכאל ביטון: לא, זה נשמע לי הסבר מספיק.

מיכאל ביטון: יש עוד תקנות שאת צריכה לבאר אותן?

מיכאל ביטון: צריך לתת תמונה כללית.

מיכאל ביטון: אחרי זה הערות ואחרי זה הקראה.

לנה גרשקוביץ: אין בעיה.

לנה גרשקוביץ: אז התיקון השני בעצם מדבר על גורמים שיכולים לקבל רישיון לייבוא רכב בלי להיות יבואנים מסחריים.

לנה גרשקוביץ: כיום קיימים יצרנים שמהווים כלים לצורך הייצוא של הרכב לחו"ל.

לנה גרשקוביץ: הרכבים האלה לא נוסעים בישראל, למעט איזה שהוא קטע ניסוי וזה רק בשטחים שמוגדרים לכך.

לנה גרשקוביץ: היום החוק מאפשר לבצע סוג ייבוא כזה לגורמי ביטחון.

לנה גרשקוביץ: אנחנו מבקשים לאפשר את זה גם ליצרנים אחרים.

לנה גרשקוביץ: מדובר על כמויות קטנות יחסית.

לנה גרשקוביץ: ובנוסף, אנחנו מבקשים גם לאפשר ייבוא בלי להיות יבואן למשטרת ישראל, שזה בעצם לדומה למה שמאושר היום למד"א, לכבאות והצלה ולצה"ל.

לנה גרשקוביץ: מדובר על רכבים מיוחדים בלבד.

מרב תורג'מן: רגע, אולי תוכלי בבקשה להתייחס לאיזה סוגי רכבים אתם מבקשים לפטור?

מרב תורג'מן: מלבד רכב שמיובא על ידי המשטרה?

לנה גרשקוביץ: לא, לא, אנחנו מבקשים בעצם לאפשר למשטרת ישראל לייבא רכבים מבלי להידרש להיות יבואן מסחרי.

מרב תורג'מן: כן.

מרב תורג'מן: אבל לא התייחסת לסוגי הרכבים הנוספים שמפורטים בתקנה.

מרב תורג'מן: ואבקש שפשוט תצייני אותם במפורש לוועדה.

לנה גרשקוביץ: את מה לציין?

לנה גרשקוביץ: לא הבנתי.

מרב תורג'מן: לגבי גולף קאר וקרוואן.

לנה גרשקוביץ: לא, לא, זה אנחנו לא מתקנים את זה.

לנה גרשקוביץ: בגלל שמחלקת הנוסח קצת שינתה לנו את הנוסח, אז אנחנו פשוט שמנו את הכל בנוסח קצת שונה.

לנה גרשקוביץ: אבל המעונוע והרכב שהוא פטור מרישום ורישוי זה משהו שכבר קיים היום בתקנה.

לנה גרשקוביץ: אנחנו הכנסנו את זה לתוך התיקון, כי פשוט הפתיח של הסעיף זה מה שהשתנה.

לנה גרשקוביץ: ולכן מחלקת הנוסח שינתה לנו את זה ככה.

לנה גרשקוביץ: אבל סעיפים 1 ו-2 לא משתנים.

לנה גרשקוביץ: זאת אומרת מעונוע ורכב שפטור מרישום ורישוי זה משהו שכבר היה בתקנות קודמות ואנחנו לא מתקנים את זה.

לנה גרשקוביץ: התוספת היחידה כאן היא הנושא של הייבוא לצורך ייצוא והנושא של המשטרה.

לנה גרשקוביץ: זה התיקון היחידי.

מיכאל ביטון: תודה.

אורי מקלב: ייבוא לצורך?

מיכאל ביטון: יש כלים, רכבים שמערכת הביטחון צריכה והם מיוחדים.

מיכאל ביטון: לאפשר להם לייבא, למרות שאין להם מעמד של יבואן.

מיכאל ביטון: וכלי רכב שמגיעים לארץ לאיזה פעולה ולא נוסעים בכבישים פה, אז זה לא ייחשב רכב שנכנס לישראל.

מיכאל ביטון: רק להביא אותו לפעולות שעושים עליו ומוציאים אותו החוצה.

אורי מקלב: של המשטרה?

מיכאל ביטון: לא, זה גם בכללי, לא רק למשטרה.

לנה גרשקוביץ: זה יצרנים.

אורי מקלב: זאת אומרת, יש עוד גופים שמקבלים?

אורי מקלב: מגן דוד אדום גם מקבלים פטור כזה?

מיכאל ביטון: גם.

מיכאל ביטון: כל כוחות הביטחון.

לנה גרשקוביץ: בגלל זה אנחנו מבקשים גם בדומה שגם המשטרה תקבל את האפשרות הזאת.

מיכאל ביטון: כן.

מיכאל ביטון: יש בקשות, הערות, בזום?

מיכאל ביטון: יש התייחסויות?

מיכאל ביטון: אין.

מיכאל ביטון: רגע אדוני, תציג את עצמך רק.

רונן לוי: אנחנו כמובן נגד הצורך הזה של להחליף עכשיו את המוסך רק למוסך מכונאות מוסמך, כי זה יחסום את האישי והזעיר.

רונן לוי: מוסכים מוסמכים שהם ברשימות היבואנים לא נותנים אישורים.

רונן לוי: כי הם לא רוצים להסתבך עם היבואנים.

רונן לוי: וככה פתחנו את הייבוא האישי לפני 15 שנה דרך התקנה הזאת שמוסך מתחייב.

רונן לוי: ואז יבואן אישי יכול ללכת ולהביא אישור מוסך.

רונן לוי: כך נפתח גם הייבוא הזעיר.

רונן לוי: ועכשיו בעצם מה שרוצה משרד התחבורה רוצה עכשיו לחסום את החוק שהוא עשה.

רונן לוי: זאת אומרת, את האופציה להביא בייבוא אישי, ייבוא זעיר, לפחות לפי מה שעולה עכשיו.

רונן לוי: גם לא נעשה כל שימוע בעניין זה.

מיכאל ביטון: האם החקיקה הזאת מונעת את הזכות של ייבוא אישי?

לנה גרשקוביץ: אדוני יושב הראש, אני חושבת שיש פה אולי חוסר הבנה של הסעיף.

לנה גרשקוביץ: אנחנו לא אומרים שרק שירותי מוסכי שירות של יבואן הם אלה שייתנו את השירותים האלה.

לנה גרשקוביץ: אלא כל מוסך שמוסמך לטפל במכונאות רכב.

לנה גרשקוביץ: נכון להיום, מתוך 5,400 מוסכים, יש 2,761 מוסכים שמוסמכים לטפל ברכב פרטי וכ-400 מוסכים שיכולים לטפל ברכב כבד.

לנה גרשקוביץ: ולכן אנחנו לא חושבים שתהיה פה איזה שהיא הגבלה או איזה שהיא מניעה של ייבוא כזה או אחר.

מיכאל ביטון: כן, אבל לגבי הייבוא, האם זה יפגע?

רונן לוי: מה הכוונה לסוג הרכב המבוקש?

דוד טמיר: עו"ד דוד טמיר.

דוד טמיר: כבוד יושב הראש, אני מתנצל שאני בזום, אני פשוט מאומת לקורונה.

מיכאל ביטון: רפואה שלמה, תרגיש טוב.

דוד טמיר: תודה.

דוד טמיר: ואני מחליף את עורכת הדין שהייתה אמורה להתייצב היום לדיון, שגם היא חלתה.

דוד טמיר: אז אנחנו מראש מתנצלים.

דוד טמיר: אחרת היינו מתייצבים.

מיכאל ביטון: זה מערכון של ארץ נהדרת, אבל בסדר.

מיכאל ביטון: תהיו בריאים כולם ותשובו בשלום.

מיכאל ביטון: כן?

דוד טמיר: תודה.

דוד טמיר: לגוף השאלה, כשמדובר בסוג הרכב שמיובא, הכוונה היא בעצם שלא יהיה מצב שאדם שרוצה לייבא רכב פרטי יביא אישור של מוסך למשל שמטפל באופנועים.

דוד טמיר: זה הרעיון.

דוד טמיר: או לחילופין יביא מוסך שמטפל במשאיות.

מיכאל ביטון: ההבהרה הזאת מקובלת עליך, רונן?

רונן לוי: זה כן.

מיכאל ביטון: אוקיי.

מיכאל ביטון: יש לך עוד הערות רונן?

רונן לוי: בעניין הזה לא.

מיכאל ביטון: אין.

מיכאל ביטון: את יכולה להציג גם את התקנה השנייה?

לנה גרשקוביץ: התיקון האחרון בעצם, מדבר על תמצית הוראות הרישום.

לנה גרשקוביץ: שכל משווק רכב חייב למסור אותם ללקוח שלו.

לנה גרשקוביץ: התמצית כוללת הוראות בסיסיות לעניין נורות האזהרה, לוח מחוונים, לחץ צמיגים, סוגי דלק.

לנה גרשקוביץ: אנחנו מבקשים בעצם להוסיף לנושא של סוגי דלק את העניין של טעינת הרכב.

לנה גרשקוביץ: זאת לאור הגידול של כמות הרכב החשמלי שאנחנו רואים היום וגם נראה בעתיד.

מיכאל ביטון: תודה רבה.

רונן לוי: עוד שאלה אחת.

רונן לוי: זה לא חוסם רכב חשמלי ההגדרה הזאת של סוג הרכב?

רונן לוי: אם אני רוצה להביא בייבוא זעיר רכב חשמלי, זה לא חוסם את זה?

לנה גרשקוביץ: גם היום רכב שמיובא לפה בכל ייבוא אחר, שום מוסך שלא הוסמך לטפל ברכב חשמלי לא יכול לטפל ברכב חשמלי לא יכול לטפל ברכב חשמלי.

לנה גרשקוביץ: אז כל מוסך שיחל לטפל ברכב חשמלי לעניין ייבוא אחר, יוכל לטפל ברכב חשמלי גם לעניין הייבוא הזעיר והייבוא האישי.

מיכאל ביטון: אז ההבהרה מקובלת?

מיכאל ביטון: מרב, רצית להוסיף משהו?

אורי מקלב: רכב חשמלי היום, אדם יכול לייבא רכב חשמלי לבד?

אורי מקלב: אם באישור מוסך, הוא צריך אישור מוסך?

מיכאל ביטון: כן, יכול.

מרב תורג'מן: הוא צריך אישור מהמוסך.

מיכאל ביטון: ייבוא זה נקרא ייבוא זעיר משום שהוא מהמוסך שמטפל בו.

מרב תורג'מן: בדיוק.

מרב תורג'מן: אישור מהמוסך שיש אמצעים לטפל באותו סוג רכב.

מיכאל ביטון: ושהמוסך הזה מוסמך.

מיכאל ביטון: יש מוסמך לרכב חשמלי או לכבד, לרכב אחר.

אורי מקלב: מה אנחנו פותרים עכשיו?

מיכאל ביטון: פה היה סוגיות, אמרנו מה שדיברנו קודם.

אורי מקלב: חוץ מזה.

אורי מקלב: אבל מה זה סוג רכב של לא לנסיעה רק לניסויים?

מיכאל ביטון: שהוא מגיע לארץ, עובר איזה התקנות ומיוצא לחו"ל.

מיכאל ביטון: אז הוא לא בארץ, הוא לא נוסע פה.

מיכאל ביטון: אז זה רק פעולה.

אורי מקלב: יש דברים כאלה?

דוד טמיר: כבוד יושב הראש, אנחנו ניתן דוגמה.

דוד טמיר: יש חברות ישראליות שמייצאות רכבים, למשל לחו"ל, אחרי שהן מייבאות לישראל שלדות ובעצם מתקינות על גבי השלדה מעטפת ומייצרת את הרכבים לחו"ל.

מיכאל ביטון: יש להם, למשל הצבא, לא יודע, תיאורטית, הצבא האמריקאי אומר קח את ההאמר הזה, שים עליו מיגון בסאסא, בקיבוץ, נכון שמים?

מיכאל ביטון: ותחזיר לי אותו לאן שאני צריך.

לנה גרשקוביץ: אנחנו מדברים למשל על חברת "מרכבים" שעושה אוטובוסים.

לנה גרשקוביץ: היא מייבאת לפה שלדה של אוטובוס, מתקינה את כל המרכב ואז מייצאת את האוטובוס החוצה.

מיכאל ביטון: יפה.

מיכאל ביטון: תודה על ההבהרות.

מיכאל ביטון: מרב, רצית להוסיף משהו?

מרב תורג'מן: אם תרצו להציג את נושא התחילה של התקנות?

דוד טמיר: אנחנו חשבנו שנכון לתת חודשיים מיום פרסום התקנות כדי לאפשר לשוק להיערך.

דוד טמיר: אני מסב את תשומת הלב שחלק מהדברים זה דברים שיחייבו את היבואנים בעצם להוסיף הסברים בחומר שהם משווקים ללקוחות ולכן חשבנו שחודשיים זה פרק זמן שנדרש לצורך היערכות.

מרב תורג'מן: אז יש פה שתי שאלות: אחת, האם החודשיים מספיקים לצורך היערכות.

מרב תורג'מן: ואולי איגוד המוסכים יוכל לענות בעניין הזה?

מרב תורג'מן: כי יש פה צורך בעצם לתמצת את הוראות השימוש ברכב בשפות העברית והערבית.

מרב תורג'מן: והאם 60 ימים יספיקו לצורך הנושא הזה ולעמוד בהוראות?

לנה גרשקוביץ: לא, אבל זה לא התיקון.

לנה גרשקוביץ: התיקון הוא שאנחנו מוסיפים רק את המילה "טעינה" ולפי בעצם סוג - - -

מרב תורג'מן: אני מבינה, בהחלט.

מרב תורג'מן: רק אני אומרת שיש צורך להביא את תמצית ההוראות שימוש בשפות העברית והעברית גם לגבי תדלוק או טעינה לפי סוג ההנעה של הרכב המשווק.

מרב תורג'מן: הנושא שמוסף כאן בתקנה 10.

מרב תורג'מן: והשאלה אם צריך יותר זמן היערכות מהחודשיים ימים שמוצע כאן בתקנות.

רונן לוי: לדעתי הם היו צריכים להביא לכאן גם את היבואנים הזעירים.

רונן לוי: אבל לדעתי זה לא יספיק.

מיכאל ביטון: אז כמה יספיק לדעתך?

רונן לוי: חצי שנה.

רונן לוי: אני חושב שאם יבואן זעיר כבר הזמין וייקח לו עוד שלושה חודשים.

מיכאל ביטון: אוקיי.

מיכאל ביטון: בואו, אני רוצה לראות אם יש עוד הערות בזום.

מיכאל ביטון: אין.

מיכאל ביטון: אז הסוגיה פה זה חצי שנה מול חודשיים, נעשה את זה על ארבעה חודשים.

מיכאל ביטון: זה יהיה סביר וכולם יעמדו בזמן?

מיכאל ביטון: אין הרבה מילים שמתחלפות בהוראות אלה, רק תוספת של סוג טעינה.

אילת פלדמן: אם אפשר להציע הצעה.

אילת פלדמן: אני מעבירה את זה לשאלת משרד התחבורה.

אילת פלדמן: אם הקושי בנושא התחילה הוא רק לגבי תיקון תקנה 10, אפשר להחריג.

מיכאל ביטון: אז לעניין אחד זה יהיה ארבעה חודשים ולעניינים אחרים זה יישאר חודשיים.

מרב תורג'מן: נכון.

מרב תורג'מן: רק תקנה 4 שעניינה תיקון לתקנה 10 תחילתה תהיה ארבעה חודשים מיום הפרסום.

מיכאל ביטון: אז תעשו את התיקון המתאים.

מרב תורג'מן: יש פה עוד עניין, רק ברשותך אדוני.

מרב תורג'מן: בשיחות המקדימות שלי עם נציגת משרד התחבורה דיברנו גם על הייבוא של כלי רכב בשירות המשטרה.

מרב תורג'מן: ולפי מה שאני הבנתי, הם מבקשים את התחילה של התקנה הזאת תחילה מיידית.

מרב תורג'מן: ואני מבינה שגם לא הייתה התנגדות מטעם משרד התחבורה.

מרב תורג'מן: אז אולי גם את זה.

מיכאל ביטון: אפשר לתת את זה למשטרה תחילה מיידית?

לנה גרשקוביץ: מדובר על הקלה.

דוד טמיר: מבחינתנו אין מניעה.

מיכאל ביטון: אוקיי.

מיכאל ביטון: אז תכללו בתוך התקנה את התאריכים הרלוונטיים לכל עניין.

מיכאל ביטון: בהקראה תוסיפו את המילים רלוונטיות.

מיכאל ביטון: אנחנו עוברים להקראה, בבקשה.

מיכאל ביטון: מירב תקריא ואם משהו לא נשמע לך, תעצור אותנו.

מרב תורג'מן: בתוקף סמכותי לפי סעיפים 31(א)(10), 32(7)(ג)(2), 33(ב)(5), 83(ב) ו-239 לחוק רישוי שירותים ומקצועות בענף הרכב, התשע"ו-2016 (להלן - החוק), ובאישור ועדת הכלכלה של הכנסת ולעניין תקנה 2 - לאחר ששוכנע כאמור בסעיף 31(א)(10) לחוק, אני מתקינה תקנות אלה:

מרב תורג'מן: תיקון תקנה 5א.

מרב תורג'מן: במקום תקנה 5א לתקנות העיקריות יבוא:

מרב תורג'מן: אדם המייבא אחד מאלה, ובלבד שהרכב לא מיובא למטרת שיווק רכב והמייבא איננו חד מהמנויים בסעיף 31(א)(1) עד (9) לחוק:

מרב תורג'מן: מעונוע כהגדרתו בסעיף 33(ג) לחוק.

מרב תורג'מן: משטרת ישראל.

מרב תורג'מן: תיקון תקנה 10.

מרב תורג'מן: בתקנה 10 לתקנות העיקריות, במקום פסקה (4) יבוא -

מרב תורג'מן: תחילה.

מרב תורג'מן: תחילתן של תקנות (1) ו-(3) חודשיים מיום הפרסום.

מרב תורג'מן: תחילתה של תקנה (4) ארבעה חודשים מיום הפרסום.

מרב תורג'מן: תקנה (2) תיכנס לתוקף מיד עם פרסום התקנות.

אורי מקלב: הצבא בכלל מוחרג מכל התקנות האלה?

מרב תורג'מן: כן.

אורי מקלב: הוא בכלל לא קשור.

מרב תורג'מן: הם יכולים גם לתת לך את התשובה, אבל לפי מה שאני קיבלתי, אז כן.

דוד טמיר: לפי החוק, כן.

אורי מקלב: שום דבר.

אורי מקלב: זאת אומרת, יש להם חקיקה בעניין הזה או שהם פטורים, הם בכלל לא בקשר עם משרד התחבורה בכל נושא הרכבים שעולים על הכביש?

דוד טמיר: החוק לא מכיל בעצם את רוב חלקי החוק על הצבא.

דוד טמיר: יש להם הסדר משלהם.

אורי מקלב: תודה.

מיכאל ביטון: סיימנו.

מיכאל ביטון: אז אנחנו מאשרים את התקנה ואת התיקונים.

מיכאל ביטון: מי בעד?

מיכאל ביטון: פה אחד.

מיכאל ביטון: התקנה אושרה.

מיכאל ביטון: אני נועל את הישיבה.